hotchpotch/miracl-hf-unified huggingface dataset:
Swahili Rap from Tanzania
Swahili Rap from Tanzania ni jina la albamu ya nyimbo mchanganyiko za muziki wa kizazi kipya kutoka nchini Tanzania. Albamu imetoka tarehe 15 Novemba mwaka wa 2004 chini ya kampuni ya Kijerumani maarufu kama Out Here Records. Albamu imetayarishwa na studio mbalimbali jijini za jijini Dar es Salaam. Albamu ina nyimbo kali kibao za miaka ya 2003 na 2004 yenyewe. Nyimbo hizo kama vile Zali la Mentali, Wauguzi, Alikufa kwa Ngoma, Asali wa Moyo na nyingine kibao. Hii ndiyo albamu ya kwanza ya nyimbo mchanganyiko za Bongo Flava kupata kutumiwa na mashirika ya kimataifa.
Ndani ya Bongo
Ndani ya Bongo ni jina la albamu ya pili kutoka kwa msanii wa muziki wa hip hop wa Dar es Salaam, Tanzania maarufu kama II Proud. Albamu imetoka mwaka 1996 mwaka mmoja tangu atoe albamu ya kwanza. Nyimbo kali kutoka katika albamu ni pamoja na Kwa Penzi, Ndani Ya Bongo na Mojakwamoja. Albamu imetayarishwa na watayarishaji wakubwa wawili wa Tanzania, P. Funk na Master Jay.
Niite Mr. II
Niite Mr. II ni jina la albamu ya tatu kutoka kwa msanii wa muziki wa hip hop wa Dar es Salaam, Tanzania maarufu kama II Proud. Albamu imetoka mwaka 1998, miaka miwili tangu atoe albamu yapili. Nyimbo kali kutoka katika albamu ni pamoja na Zaidi na Zaidi, Hali Halisi, Nnapotaka na Sema Nao.
Alama
Alama (kwa Kiingereza "sign") ni kitu, mchoro, maandishi, kifaa ambacho hutambulisha kitu kingine, tukio, sehemu n.k.
Baadhi yake ni asili, kwa mfano radi ya umeme na dalili za ugonjwa.
Baadhi zimetungwa na binadamu, kwa mfano vituo katika maandishi na vitendo vya mikono wakati wa kuongea.
Dani Carvajal
Daniel "Dani" Carvajal Ramos (alizaliwa tarehe 11 Januari 1992) ni mchezaji wa klabu ya Real Madrid na timu ya taifa ya Hispania kama beki wa kulia.
Alipokuzwa na Real Madrid baadaye alipelekwa Bayer Leverkusen na kurudi Real Madrid.
Kwenyengazi ya timu ya taifa ya vijana wadogo chini ya miaka 19 alishinda 2011 European Championship.
Gundi
Gundi (kwa Kiingereza: Adhesive, glue, cement, mucilage au paste) ni majimaji mazito yanayoweza kutokana na miti n.k. ambayo hutumika katika kugandisha au kuunganishia vitu mbalimbali, kwa mfano karatasi.
Mwanga wa jua
Mwanga wa jua (au anga la jua; kwa Kiingereza "sunlight" au "sunshine") ni mionzi isiyoonekana ya umeme ambayo hutolewa na jua.
Kwenye dunia, mwanga wa jua huchujwa kupitia anga ya dunia iitwayo ya ozoni na ni dhahiri kwamba mchana, wakati jua lipo juu ya upeo wa macho, mionzi ya jua haitufikii moja kwa moja, huzuiwa na anga hiyo ya ozoni.
Mwanga wa jua huchukua muda wa dakika 8.3 kufikia dunia kutoka kwenye uso wa jua.
Upande wa afya mionzi ya jua ina madhara lakini pia faida, kwa kuwa ni chanzo kikuu cha vitamini D3.
Tena mwanga wa jua ni muhimu katika usanisinuru, mchakato unaotumiwa na mimea na viumbehai vingine vya jamii hiyo kubadili nishati ya mwanga, kuwa ndani ya nishati ya kemikali ambayo inaweza kutumika kwa kuchochea shughuli za viumbe.
Mwanga wa jua huweza kupimwa kwa kutumia kifaa kinachoitwa Kipimajua (kwa Kiingereza: sunshine recorder, pyranometa).
Iker Casillas
Iker Casillas Fernández(alizaliwa 20 Mei 1981) ni mchezaji kutoka Hispania anayecheza kwenye klabu ya FC Porto na timu ya taifa ya Hispania kama golikipa.
Cassilas anajulikana kama golikipa mwenye mafanikio makubwa kwa muda wote katika soka.Casillas alianza kucheza mpira mwaka 1999 katika timu ya wadogo ya Real Madrid.
Akiwa Madid Casillas alipata mafanikio mengi ikiwemo kuchukua kombe la UEFA mara tatu na kuchukua kombe la LA LIGA.
Katika timu ya taifa Casillas amefanikiwa kuiwezesha kuchukua kombe la Dunia mwaka 2010 nchini Afrika kusini walipocheza fainali na timu ya taifa ya Uholanzi. 
Kwenye mafanikio yake amewahi kushinda tuzo ya golikipa bora wa dunia nyuma yake akiwa Buffon wa Italia mwaka 2010.
Twiga (kundinyota)
Twiga (kwa Kilatini na Kiingereza "") ni jina la kundinyota kubwa yenye nyota hafifu kwenye nusutufe ya kaskazini ya dunia yetu.
Twiga iko karibu na ncha ya anga ya kaskazini. Kwa sababu hiyo inaonekana kisehemu tu kutoka Tanzania.
Inapakana na kundinyota Farisi (""), Hudhi ("") na Washaki ("") upande wa kusini, Dubu Mkubwa ("") na Tinini ("") upande wa magharibi, Dubu Mdogo (""), Kifausi ("") upande wa kaskazini na Mke wa Kurusi ("" úpande wa mashariki.
Twiga ni kati ya kundinyota zilizobuniwa tangu mabaharia Wazungu walizunguka dunia yote yaani karne ya 16 na hapo wanaastronomia wa Ulaya walilenga kuchora ramani ya nyota zote. Wagiriki wa Kale hawakujaribu kupanga nyota zake hafifu kati ya kundinyota walizojua. Mholanzi Petrus Plancius aliwahi kupokea taarifa ya mabaharia waliochora nyota za kusini halafu akajitahidi kujaza eneo lote la angani kwa kupanga nyota zote kwa kundinyota kwenye globu ya nyota yake. Hapo alitambua pengo kaskazini akaunda kundinyota za Twiga na Munukero (Monoceros).
Plancius alitumia jina la Camelopardalis kwa mnyama wa twiga maana Wazungu hawakujua mnyama huyu na kutokana na maelezo waliona ana shingo ndefu kama ngamia ("camel") halafu madoa kama chui ("pardalis" kwa Kigiriki).
Leo Camelopardalis - Twiga iko pia kati ya kundinyota 88 zinazoorodheshwa na Umoja wa kimataifa wa astronomia . Kifupi chake rasmi kufuatana na UKIA ni 'Cam'.
Nyota angavu zaidi ni β Alfa Camelopardalis yenye uangavu unaoonekana wa mag 4.03 ikiwa na umbali wa Dunia wa miaka ya nuru 1,000
Kanda (kifaa)
Kanda (kwa Kiingereza audiocassette) ni aina ya kanda (kaseti) ambayo inatumika kuhifadhi sauti na muziki. Hii inaweza kutumika kwa "kicheza kanda" au "tanakali kanda". Kanda zinahifadhi sauti katika tepu ya sumaku ambayo imeviringishwa katika rola mbili za kanda.
Kanda sanifu ya kwanza iligunduliwa mwaka 1962 na kampuni ya Philips. Wao waliita "Compact Cassette". Wakati huo zinapoanza (miaka ya 1960) kanda-kaseti na vifaa vyake vya kurekodia havikuwa bora sana. Lakini ilipofika miaka ya 1970 kila mtu alipenda kusikiliza muziki kupitia kaseti na hivyo polepole teknolojia ikawa poa zaidi.
Ilipofika miaka ya 1980, zikazidi kuvuma na ubora ukaongezeka maradufu. Katika kufanikisha hili, kampuni ya Sony ikatengeneza Walkman na hapo ndipo palipozidisha soko la kanda.
Kwa kufuatia matumizi makubwa ya CD, matumizi ya kanda yakaanza kufifia. Mwaka wa 2011 hata Kamusi ya Kiingereza ya Oxford iliondoa neno "cassette tape" katika toleo dogo la vitabu vyake.
Tepu ya sumaku
Tepu ya sumaku (vilevile mkanda wa sumaku, kutoka Kiingereza magnetic tape) ni jina la kutaja mkanda mrefu na mwembamba wa plastiki ambao umepakazwa malighafi ya kisumaku juu yake. Karibu tepu zote za kurekodia, aidha iwe ya sauti au video, au kwa ajili ya kuhifadhia data za kompyuta, zina usumaku ndani yake.
Tepu za sumaku ziligunduliwa kwa mara ya kwanza na mtaalamu wa mambo ya sauti wa Kijerumani Fritz Pfleumer mnamo 1928 nchini Ujerumani. Uvumbuzi wa Pfleumer ulitumia iron oxide (FeO) ungaunga alioupakaa katika ukanda wa karatasi.
Tepu za sumaku zimekuwa zikitumika kuhifadhia data mbalimbali kwa zaidi ya miaka 50. Hadi sasa, matepu ya kibao ya kisasa yamepata kutengenezwa. Leo hii, teknolojia nyingine kadha wa kadha kama vile CD au DVD zinachukua nafasi ya tepu ya sumaku. Hata hivyo, pamoja na ugunduzi wa kiteknolojia kutokea, bado matumizi ya tepu za sumaku yanaendelea.
Kayamba
Kayamba ni ala ya muziki ambayo imetengenezwa kwa matete na ndani yake hutiwa punje kavu za nafaka, kwa mfano mahindi.
Inapotikiswa kwa mdundo maalumu inatoa sauti nzuri inayochangia hasa furaha ya nyimbo.
Ketubimu
Ketubimu (כתובים, "Ketuvim", wingi wa "ketuv", ambalo ni sawa na Kiarabu/ Kiswahili "kitab/kitabu") ni sehemu ya tatu na ya mwisho ya Biblia ya Kiebrania (תנ״ך, "Tanakh", kifupisho kinachounganisha herufi tatu "T" - "N" - "Kh" ambazo ni mianzo ya maneno matatu ya Kiebrania yanayotaja sehemu tatu ndani ya Biblia ya Kiebrania: Torati, Neviim, Ketuvim).
Vitabu hivi hugawanywa katika kundi za:
Kigango
Kigango ni sehemu ya parokia ambayo hupata huduma kutoka kwa paroko na mapadri wenzake badala ya kuwa na padri mkazi.
Mara nyingi kina kanisa lake ambamo ibada zinafanyika kawaida kutokana na umbali wa kanisa la parokia.
Katika kigango zinapatikana jumuia ndogondogo za Kikristo zinazounganisha familia kadhaa.
Klausura
Klausura (kutoka Kilatini "clausura", yaani "ufungizi"; kwa Kiingereza "cloister") ni eneo la nyumba ya watawa ambamo watu wa nje hawawezi kuingia bila kutimiza masharti maalumu.
Mara nyingine katika monasteri za kike taratibu hizo zinazuia pia watawa wasitoke nje bila sababu kubwa.
Mfumokleri
Mfumokleri (au "uklerikali" au "klerikalisimo") ni mazoea au utamaduni wa kuwaachia wakleri kuanzisha na kufanya karibu kila kitu katika Kanisa na hata katika siasa bila kushirikisha vya kutosha waumini wenzao, yaani watawa na hasa walei.
Jambo hilo linapingana na mtazamo sahihi unaoliona Kanisa kuwa familia ya Mungu ambamo wote ni ndugu, na unaoiona siasa kuwa uwanja unaowahusu zaidi walei wakishirikiana na wananchi wenzao wote.
Tatizo hilo lilikua hasa wakati elimu ilikuwa ya wachache tu, hivyo wasionayo walikosa uwezo wa kutoa hoja zao, na iliwabidi kuendeshwa na wenye elimu, wakiwemo kwa kiasi kikubwa baadhi ya wakleri.
Kolekta
Kolekta (kutoka Kilatini "collēcta" ambayo ni sawa na Kigiriki "[déesis] synapté"; kwa Kiingereza "collect") ni sala fupi ya liturujia ya madhehebu mbalimbali ya Ukristo, kama yale ya Wakatoliki, Waorthodoksi, Waanglikana, Wamethodisti na Walutheri.
Tafsiri ya jina la Kilatini "collēcta" (kutoka kitenzi "colligō", "kukusanya") ni mkusanyiko wa waumini au zaidi ni mkusanyo wa maombi ambayo kila muumini ametoa binafsi wakati wa kimya ambao padri anauacha kati ya mwaliko wa kusali ("Tuombe") na sala anayoitamka mwenyewe akiitikiwa na wote, "Amina".
Katika Misa ya Kanisa la Kilatini sala hiyo inafunga ibada za kuanzia na inafuatwa na liturujia ya Neno.
Kwa kawaida kolekta ina sehemu tano:
Konklevu
Konklevu (kutoka Kilatini "cum clave", yaani "kwa ufunguo", kupitia Kiingereza "conclave") ni mkutano maalumu ya makardinali wote wenye umri chini ya miaka 80 unaofanyika ili kumchagua askofu wa Roma, maarufu kama Papa wa Kanisa Katoliki.
Lengo la kujifungia ndani tangu karne za kati ni kuzuia makardinali wasiingiliwe na watu wa nje, hasa watawala, ambao wanaweza kuwa na malengo tofauti na yale ya kiroho.
Kwa sasa kuna taratibu nyingi zilizopangwa kinaganaga, ambazo mojawapo ni kwamba wapigakura wasizidi 120.
Munukero (kundinyota)
Munukero (kwa Kilatini na Kiingereza "") ni jina la kundinyota kwenye nusutufe ya kusini ya dunia yetu.
Munukero iko karibu na ikweta ya anga na katika kanda ya Njia Nyeupe.
Inapakana na kundinyota Shuja ("") upande wa kaskazini, Mbwa Mdogo (""), Jauza (""), Jabari (""), Arinabu (""), Mbwa Mkubwa (")" na Shetri ("").
Munukero ni kati ya kundinyota zilizobuniwa tangu mabaharia Wazungu walizunguka dunia yote yaani karne ya 16 na hapo wanaastronomia wa Ulaya walilenga kuchora ramani ya nyota zote. Wagiriki wa Kale hawakujaribu kupanga nyota zake hafifu kati ya kundinyota walizojua.
Mwisho wa karne ya 16 Mholanzi Petrus Plancius alipokea taarifa ya mabaharia waliochora nyota za kusini halafu akajitahidi kujaza eneo lote la angani kwa kupanga nyota zote kwa kundinyota. Hapo alitambua mapengo (yaani nyota zisizopangiwa kwa kundinyota) akaunda kundinyota za Munukero na Twiga (Camelopardalis) na kuichora katika globu ya nyota yake.
Plancius alitumia jina la Munukero (monoceros) ambayo katika mitholojia ya Ulaya ni mnyama visasili anayefanana na farasi mwenye pembe moja kichwani. Inaaminiwa ya kwamba wazo hili lilitokana na taarifa kuhusu kifaru zilizopokelewa Ulaya. Jina la Kigirkiki la “Monocero” lina sehemu mbili za “mono” yaani moja na Cero yaani pembe.
Leo Munukero - Monoceros iko pia kati orodha ya kundinyota 88 ya Umoja wa Kimataifa wa Astronomia zinazoorodheshwa na Umoja wa kimataifa wa astronomia . Kifupi chake rasmi kufuatana na Ukia ni 'Mon'.
Monucero ina nyota chache na dhaifu tu. Nyota angavu zaidi ni α Alfa Monocerotis yenye mwangaza unaoonekana wa mag 3.93 ikiwa umbali wa Dunia miaka ya nuru 148
Panji (kundinyota)
Panji (kwa Kilatini na Kiingereza "") ni jina la kundinyota ndogo kwenye nusutufe ya kusini ya dunia yetu.
Panji iko kwenye mstari wa ekliptiki karibu na nyota angavu ya Suheli (Canopus). Kundinyota jirani ni Meza (""), Nyoka Maji (""), Nyavu (""), Saa (""), Patasi (""), Mchoraji ("") na Panzimaji ("").
Panji inapatikana kati ya kundinyota zilizobuniwa tangu mabaharia, Wazungu walipozunguka Dunia yote katika karne ya 16 na kuona mara ya kwanza nyota za kusini. Hazikutajwa katika vitabu vya Wagiriki wa Kale au Waarabu. Kundinyota hii ilielezwa mara ya kwanza na mabaharia Waholanzi Pieter Dirkszoon Keyser na Frederick de Houtman katika safari yao ya kuelekea Indonesia zikaonyeshwa mara ya kwanza mwaka 1598 katika globu ya nyota ya Petrus Plancius.
Keyser alitumia jina la Kihispania “Dorado” linalomaanisha “ya dhahabu” na hii ni rangi ya samaki ya Panji.
Leo Dorado – Panji iko kati ya kundinyota 88 zinazoorodheshwa na Umoja wa Kimataifa wa Astronomia . Kifupi chake rasmi kufuatana na Ukia ni 'Dor'.
Nyota angavu zaidi ni α Alfa Doradus ambayo ni nyota maradufu ambayo ni badilifu yenye mwangaza unaoonekana wa 3.3 mag ikiwa umbali wa Dunia wa miaka ya nuru 176
Wingu Kubwa la Magellan ambayo ni galaksi kibete jirani yenye nyota bilioni 15 iko mpakani kati ya Panji na Meza (""). Umbali wake na Dunia ni miaka ya nuru 170,000.
Thiago Alcantara
Thiago Alcantara ni mcheza soka wa Bayern Munich na ni raia wa Hispania.
Mchezaji huyu hucheza nafasi ya kiungo mshambuliaji au kiungo, mkabaji au mara chache hucheza kama beki wa kushoto na huvaa jezi namba 6 mgongoni.
Mchezaji huyu amewahi kuchezea timu kama: Barcelona, Bayern Munich.
Wingu Kubwa la Magellan
Wingu Kubwa la Magellan (ing. Large Magellanic Cloud, kifupi LMC) ni galaksi ndogo iliyo karibu na galaksi yetu ya Njia Nyeupe na sehemu ya kundi janibu letu. Inakadiriwa kuwa na nyota mnamo bilioni 10 - 15. Umbali wake na Dunia yetu ni takriban miaka ya nuru 160,000.
Kwenye usiku penye giza sana pasipo na ukungu hewani inaonekana kama wingu au doa kubwa linalong'aa. Inaonekana pamoja na doa jeupe la pili iliyo karibu linaloitwa Wingu Dogo la Magellan na kwa pamoja hujulikana kama Mawingu ya Magellan.
Ilhali inaonekana vema kwenye anga ya nusutufe ya kusini kwa macho matupu mataifa na makabila mengi yana majina kwa ajili ya mawingu ya Magellan.
Jina la kimataifa linatokana na nahodha na mpelelezi Mreno Ferdinand Magellan aliyekuwa mtu wa kwanza aliyeleta habari zake Ulaya.
Ushuhuda wa kwanza wa kimaandishi unaojulikana ni "Kitabu cha Nyota" cha Mwajemi Abd-al-Rahman Al Sufi aliyetaja "Ngombe Dume Mweupe" inayoonekana kwa Waarabu wa kusini ilhali wingu halikuonekana katika kaskazini ya Uarabuni.
Amerigo Vespucci aliyetembelea pwani za Amerika mnamo mwaka 1500 alitaja sehemu mbili angavu alizotazama kwenye anga ya kusini na inaaminiwa ya kwamba alitaja hapa mawingu ya Magellan.
Maelezo ya kwanza yaliyoeleweka yalitolewa na Ferdinand Magellan aliyekuwa mtu wa kwanza wa kuzunguka Dunia yote katika safari ya miaka 1519 - 1522. Hapo alichora pia ramani za nyota na kufanya vipimo vya kwanza vya mawingu angavu vya anga yaliyopokea baadaye jina lake.
Wingu Kubwa la Magellan inaonekana katika eneo la makundinyota ya Panji (Dorado) na Meza (Mesa) kwenye angakusi ya Dunia. Haionekani kwa watazamaji wanaokaa upande wa latitudo ya 20° za kaskazini.
Zamani makadirio ya umbali wake yalitofautiana sana. Tangu mwaka 2013 umbali wa kitovu chake uliweza kupimwa kwa hakika kubwa kuwa parsek 49,970 (49.97 kpc) au miaka ya nuru 162,902.
Masi ya Wingu Kubwa ya Magellan ni takriban sehemu ya kumi ya Njia Nyeupe (galaksi yetu). Kipenyo chake ni takriban miaka ya nuru 14,000 (Njia Nyeupe ni zaidi ya 100,000). Umbo lake halifuati muundo maalumu sana kama galaksi nyingi. Kuna mkusanyiko wa nyota na mata nyingi katika kitovu chake na pia mkono mmoja tu mwenye umbo la parafujo . Umbo lake ni dalili ya kwamba athari ya graviti ya Njia Nyeupe na Wingu Ndogo kwa pamoja zilivurugisha mfumo wa awali wa Wingu Kubwa ambao labda ilikuwa la parafujo.
Wingu Kubwa inatembea kwenye anga la nje kwa kasi ya kilomita 378 katika kila sekunde, pamoja na Wingu Dogo lenye kasi ya 302 km/sec. Hapa wataalamu hawana uhakika kama mawingu yote mawili ni sehemu ya mfumo wa Njia Nyeupe zikishikwa na graviti yake na kuizunguka, au kama ni galaksi geni zinazopita tu karibu na Njia Nyeupe.
Rokujo wa Japani
Rokujo (28 Desemba, 1164 – 23 Agosti, 1176) alikuwa mfalme mkuu wa 79 ("Tenno") wa Japani. Jina lake la kuzaliwa lilikuwa "Nobuhito", na alikuwa mwana wa Tenno Nijo. Mwaka wa 1165 alimfuata babake na kuwa mfalme hadi kujiuzulu mwaka wa 1168. Aliyemfuata kama Tenno ni binamu yake Takakura.
Nijo wa Japani
Nijo (31 Julai, 1143 – 5 Septemba, 1165) alikuwa mfalme mkuu wa 78 ("Tenno") wa Japani. Jina lake la kuzaliwa lilikuwa "Morihito", na alikuwa mwana wa kwanza wa Tenno Go-Shirakawa. Mwaka wa 1158 alimfuata babake na kuwa mfalme hadi kujiuzulu mwaka wa 1165, muda mfupi kabla ya kifo chake kupitia ugonjwa. Aliyemfuata kama Tenno ni mwana wake Rokujo.
Suheli
Suheli (ing. na lat. Canopus "ka-no-pus", pia α Alpha Carinae, kifupi Alpha Car, α Car) ni nyota angavu zaidi kwenye kundinyota ya Mkuku (""). Ni pia nyota angavu ya pili kabisa kwenye anga baada ya Shira (Sirius). 
Nyota ya Suheli ilijulikana kwa mabaharia Waswahili tangu miaka mingi wakifuata njia yao baharini wakati wa usiku kwa msaada wa nyota. . Walipokea jina hili kutoka Waarabu wanaoijua kama سهیل "suhail" na katika hadithi moja ya Waarabu hii ni jina la mtu mbaya aliyeishi Uarabuni hadi aliondolewa duniani na Mungu na kupelekwa angani akawa nyota . Pia nyota λ Lambda Velorum inaitwa "Suhail" - hili ni jina lilelile kama Suheli (Canopus). Sababu yake ni ya kwamba Waarabu walitumia jina hili kwa nyota tatu katika kundinyota ya Argo iliyovunjika baadaye. Suhail inayotokana na neno سَهُلَ sahula “tambarare, isiyo na matata” ikitumiwa na Waarabu kwa nyota mbalimbali na pia kama jina la mwanaume. .
Jina la kimataifa ni Canopus ambalo lilipokelewa na kuthibitishwa na UKIA kama jina maalum.. Asili yake iko katika lugha ya Kigiriki; ilionekana kwa Wagiriki wa Kale kama vile Eratosthenes na Klaudio Ptolemaio waliokaa Misri (maanake haionekanI katika Ulaya penyewe) walioipa jina la Κονοβος "ko-no-bos" kwa kumbukumbu ya nahodha wa mitholojia yao; kwa uzoefu wa Kilatini jina hili lilikuwa Canopus . Hapa ni mfano ambako UKIA haukufuata kawaida ya kupokea majina ya Kiarabu kwa sababu « Suhail » ilitumiwa kwa nyota mbalimbali.
Alfa Carinae ni jina la Bayer. Nyota za Mkuku (Carina) zilikuwa sehemu ya kundinyota ya kale ya Argo na Alfa ilikuwa na mwangaza mkuu. Hapo Nicolas Louis de Lacaille alitoa herufi za Kigiriki kwa nyota za Argo lakini baadaye aligawa Argo kwa kundinyota tatu za Shetri (Puppis), Mkuku (Carina) na Tanga (Vela). Mkuku ni kundi la pekee kati ya hizi tatu iliyo na nyota ya "Alfa" lakini haina "Beta" au "Gamma" maana hizi ziligawiwa baadaye kwa Tanga na Shetri.
Suheli ina mwangaza unaoonekana wa -0.74, mwangaza halisi ni -5.71.Umbali wake na Dunia ni miaka ya nuru 509 .
Miaka mingi ilikuwa vigumu kukadiria umbali wa Suheli na tabia nyingine. Tangu kupatikana kwa vipimo vya darubini ya angani Hipparcos umbali wake ulipimwa kuwa miaka ya nuru 309-310 kutoka Jua letu. Ni kubwa kuliko Jua letu, kipenyo chake ni mara 70 cha Jua na kama ingekuwepo katika mfumo wa Jua letu ingefikia karibu hadi obiti ya sayari Utaridi. Mwangaza halisi ni mara 13,000 kushinda Jua.
Magomeni (Mtwara)
Magomeni ni kata iliyopo katika wilaya ya Mtwara Mjini katika mkoa wa Mtwara nchini Tanzania, yenye postikodi namba 63116.
Mpela (Tabora)
Mpela ni kata ya Manisipaa ya Tabora katika Mkoa wa Tabora, Tanzania yenye postikodi namba 45126 .
Mwinyi (Tabora)
Mwinyi ni kata ya Manisipaa ya Tabora katika Mkoa wa Tabora, Tanzania yenye postikodi namba 45127 .
Mapambano (Tabora)
Mapambano ni kata ya Manisipaa ya Tabora katika Mkoa wa Tabora, Tanzania yenye postikodi namba 45129 .
Dancehall
Dancehall ni aina ya muziki maarufu sana huko nchini Jamaica na ulimwenguni kwa ujumla. Aina hii ya muziki ilianza mwishoni mwa miaka ya 1970 na kuendelezwa vyema katika miaka ya 1980 na kuja kutambulikana ulimwenguni kote kwenye miaka ya 1990. Muziki huu ni kombinenga la muziki wa reggae, hip hop, na R&B.
Mministranti
Mministranti (kutoka Kilatini "ministrare", kutumikia; pia "mtumikizi" au "mtumishi wa Misa" au "mtumishi wa altare"; kwa Kiingereza "altar server") ni Mkristo mlei) anayehudumia askofu au padri, hasa altareni, wakati wa Misa na ibada nyingine.
Mtaguso wa pili wa Vatikano ulitaja huduma hiyo katika hati "Sacrosanctum Concilium", namba 29, pamoja na zile za wasomaji, watangazaji na waimbaji.
Huduma za namna hiyo zinapatikana katika Kanisa Katoliki lakini pia kati ya Waorthodoksi, Waanglikana na baadhi ya madhehebu mengine.
Mitra
Mitra (kutoka Kigiriki: μίτρα, mitra, "kilemba"; kwa Kiingereza "mitre" au "miter") ni kofia kubwa inayovaliwa na askofu, abati au mkleri fulani wakati wa ibada za Kanisa Katoliki, Makanisa ya Kiorthodoksi, Makanisa ya Kiorthodoksi ya Mashariki, Ushirika wa Anglikana na baadhi ya Walutheri.
Eden Hazard
Eden Michael Hazard (matamshi ya Kifaransa: [edɛn azaʁ]; alizaliwa 7 Januari 1991) ni mchezaji wa soka wa Ubelgiji ambaye anacheza klabu ya Uingereza Chelsea na timu ya taifa ya Ubelgiji. Yeye hasa anacheza kama kiungo cha kushambulia na kama kiungo kikubwa.
Uumbaji wa hatari, kasi, na uwezo wa kiufundi hukubaliwa sana. Ameelezewa kuwa "msafiri mzuri" na amepata sifa kubwa kwa kucheza kwake, ambayo imesababisha vyombo vya habari, makocha, na wachezaji kulinganisha na washindi wa Ballon d'Or Lionel Messi na Cristiano Ronaldo. Hatari mara nyingi huwekwa na makocha, wenzake, na wachunguzi kama mmoja wa wachezaji bora duniani.
Ng'olo Kante
N'Golo Kante (matamshi ya Kifaransa: [ŋɡolo kɑte]; alizaliwa Paris, Ufaransa, 29 Machi 1991) ni mchezaji wa soka ambaye anacheza kama kiungo wa kati wa klabu ya Uingereza Chelsea na timu ya taifa ya Ufaransa.
Alifanya mwanzo wake mkuu huko Boulogne na kisha alitumia misimu miwili huko Caen, mwisho wa Ligue 1.
Mwaka 2015, alijiunga na Leicester City kwa ada ya £ milioni 5.6 akawa mwanachama muhimu wa klabu ya kwanza ya Ligi Kuu yake msimu tu katika klabu.
Mwaka uliofuata, alijiunga na Chelsea kwa ada ya ripoti ya £ 32,000,000, kushinda ligi tena katika msimu wake wa kwanza. Pia alishinda tuzo ya Mchezaji wa Mwaka wa PFA na ya Mchezaji wa FWA wa Mwaka akawa mchezaji wa kwanza kushinda vichwa vya nyuma vya ligi ya Kiingereza na vilabu tofauti tangu Eric Cantona mwaka 1992 na 1993.
Kanté alifanya mechi yake ya kwanza ya kimataifa kwa Ufaransa mwaka 2016. Alikuwa amejumuishwa katika kikosi chao kilichomaliza kukimbia katika michuano ya mwaka huo wa Ulaya.
16 Julai 2016 akauzwa kwanda Chelsea kwa £ milioni 3.2 akasaini mkataba wa miaka Kante alisema anapenda sana kuchezea timu kubwa sana na kuvaa jezi namba (7) ndani ya 23 Oktoba alifunga goli lake la kwanza.
Aliishi maisha magumu kabla hajawa mchezaji maarufu, amezaliwa katika familia ya kimaskini na amekuwa akifanya biashara ndogondogo kwa ajili ya kupata chakula kama kuuza miwa na maji kando ya barabara.
Mwinjilisti
Mwinjilisti (kutoka neno Injili; kwa Kiingereza "Evangelist") ni Mkristo mwenye utume wa kuhubiri na kutoa elimu ya Biblia na maadili ya Kikristo katika madhehebu kadhaa ya Uprotestanti.
Majukumu yake yanafanana na yale ya katekista au ya shemasi wa Kanisa Katoliki.
Mapango ya Amboni
Mapango ya Amboni ni mapango makubwa ya chokaa katika Afrika Mashariki. Yanachukua nafasi ya km 234.
Mapango hayo yako kaskazini kwa mji wa Tanga nchini Tanzania, kilomita 8 kwa njia ya barabara ya Tanga-Mombasa.
Mapango hayo yaliundwa karibu miaka milioni 150 iliyopita wakati wa Jurassic. Kulingana na watafiti eneo hilo lilikuwa chini ya maji miaka milioni 20 iliyopita.
Kuna mapango kumi lakini moja tu hutumiwa kwa ziara za kuongozwa.
Aslay
Isihaka Nassoro au maarufu kama Dogo Aslay (alizaliwa 6 Mei, 1995) ni msanii wa muziki wa kizazi kipya kutoka nchini Tanzania.
Alianza kufahamika kuanzia mwaka 2011 baada ya kutoa kibao chake cha Nakusemea alichokitoa akiwa chini ya Mkubwa Fella. Kabla ya hapo, alitoa wimbo mwingine uitwao Niwe Nawe akiwa amemshirikisha Temba. Baadaye akatoa nyimbo nyingine kadhaa kabla ya kujiunga na bendi ya vijana ya Yamoto Band.
Akiwa ndani ya bendi hiyo, alionesha uwezo mkubwa wa kuimba, akiwa na wenzake, Beka Flavour, Maromboso na Enock Bella. Nyimbo alizoshiriki kutunga na kuimba akiwa Yamoto Band ni pamoja na Yamoto (Nitajuta), Cheza Kwa Madoido, Mama, Nisambazie Raha na nyingine nyingi.
Yamoto Band haikudumu sana ambapo ilianza 2013/2014 hadi 2017 ilipovunjika kwa sababu mbalimbali na wasanii waliokuwa kwenye kundi hilo kuanza kufanya kazi zao kwa kujitegemea. Kuanzia 2017, Aslay akiwa msanii wa kujitegemea chini ya meneja wake wa zamani, Chambuso, alianza upya kung'ara.
Akiwa msanii wa kujitegemea, ametoa nyimbo nyingi mfululizo hali ambayo imechanganya wengi, lakini mwenye alielezea kwanini amefanya ni kwa sababu hana nyimbo nyingi alizofanya akiwa msanii wa kujitegemea zaidi ya zile alizokuwa na Yamoto Band.
Ili asiimbe za Yamoto akiwa kwenye matamasha, kaamua kutoa nyimbo nyingi. Nyimbo hizo ni pamoja na Angekuona, Usiitie Doa akiwa na Khadija Kopa, Muhudumu, Baby, Likizo, Pusha Natamba na Huna. Awali ilitazamika kama Mkubwa Fella ndiye hasa mmiliki wa muziki wa kizazi kipya, lakini kupitia Aslay, Chambuso anasema si lazima yeye ndiye awe meneja bora wa muziki huu.
Zoraki (kundinyota)
Zoraki (kwa Kilatini na Kiingereza "") ni jina la kundinyota kwenye nusutufe ya kaskazini ya dunia yetu.
Zoraki iko karibu na nyota angavu ya Achernar (tamka a-kher-nar, kwa maana “mwisho wa mto”) katika Nahari ("") inayoitwa pia "mto wa angani".
Inapakana na kundinyota Tanuri ("") na Najari ("") upande wa kaskazini, Kuruki (""), Tukani (""), Nyoka Maji ("") na Nahari ("").
Zoraki ni umbo la jina lililojulikana kwa mabaharia Waswahili tangu karne na walilopokea kutoka kwa Waarabu walioona hapa boti au mashua na kuiita زورق zoraq. Boti hii ya Zoraki ilifuatana na kundinyota kubwa ya Nahari ("") ambayo ni mto wa angani. Mstari wa pinde kuanzia Ankaa kupitia κ, μ, β, ν hadi γ Phoenicis ilifanya umbo la mashua ya Zoraki.
Jina la kimataifa la Phoenix lilibuniwa na Mholanzi Pieter Dirkszoon Keyser aliyechora nyota za kusini katika safari yake katika Bahari Hindi ya miaka ya 1595-96. Inaonekana ya kwamba hakutambua nyota hizi au hakuwa na habari za kundinyota Zoraki ya Waarabu. Hapo alibuni kundinyota lililokuwa mpya kwake na kuilita kwa jina la ndege Phoenix. Phoenix au Finiksi ni mnyama wa visasili katika mitholojia ya Misri ya Kale na Ugiriki ya Kale anayekufa motoni lakini anatokea tena ama kutoka maiti au majivu yake. Baadaye Wakristo walitumia Finiksi kama mfano wa ufufuo. Wakati wa Keyser kulikuwa na wasiswasi kama ni kiumbe cha kisasili tu au labda ndege wa nchi za mbali aliyepatikana kweli. Hatuna habari zaidi lakini inawezekana ya kwamba Keyser aliamini kwamba ndege huyu alipatikana katika nchi za kusini na hapo alitumia jina lake jinsi alivyochagua pia majina ya wanyama wengine wa kusini kwa kutaja kundinyota mpya alizobuni.
Leo Zoraki - Phoenix iko pia katika orodha ya makundinyota 88 ya Umoja wa kimataifa wa astronomia . Kifupi chake rasmi kufuatana na Ukia ni 'Phe'.
Nyota angavu zaidi ni Ankaa au α Alfa Phoenicis yenye uangavu unaoonekana wa mag 2.37 ikiwa na umbali wa Dunia wa miaka ya nuru 77. Hii ni nyota jitu nyekundu . Ni sehemu ya mfumo pamoja na nyota ya pili ndogo inayoizunguka. Jina la Ankaa ni tahajia ya Kilatini kwa kiarabu عنقاء ankaa ambayo ni tafsiri ya "Phoenix" ya Kigiriki; lakini Waarabu wenyewe kiasili hawakutumia jina hili lilitungwa na wanaastronomia wa Ulaya waliotumia majina mengi ya Kiarabu kwa kutaja nyota.
Nyota angavu ya pili ni β Beta Phoenicis ambayo ni pia nyota pacha. Zikionekana kwa pamoja pande zake mbili zina mwangaza unaoonekana wa mag 3.31. Zinazungukana katika kipindi cha miaka 168. Umbali haikupimwa vizuri bado, makadirio ni kati ya miaka ya nuru 165 hadi 180..
Metafizikia
Metafizikia ni tawi la falsafa linalochunguza asili msingi ya ulimwengu. Metafizika inajaribu kujibu hasa maswali mawili:
1. Hatimaye, nini kipo?
2. Na, kinakaaje?
Mada za uchunguzi za wanametafizikia ni kama vile: kuwepo, violwa na sifa zao, nafasi na wakati, usababishi na uwezekano. Tawi kuu la metafizika ni ontologia, uchunguzi wa kundi za kuwepo na namna zinavyohusiana.
Kuna dhana mbili pana kuhusu ni “dunia” gani haswa inayochunguzwa na metafizika. Ile maarufu, maoni ya zama inayodhani kwamba violwa zinazotibwa na metafizika ziko kuwepo huru kutokana na mtazamaji yeyote. Yenyewe ina umaarufu kidogo, na dhana za majuzi inadhani kwamba violwa ambazo zinachunguzwa na metafizikia zina kuwepo kwa akili ya mtazamaji tu, hivyo raia anakua mfumo wa kujichunguza na uchambuaji wa dhana. Wanafalsafa kadhaa, haswa Emmanuel Kant na Arthur Schopenhauer, wanaongea kuhusu “dunia” zote mbili na jinsi zinavyotangamana.
Wanafalsafa kadhaa na wanasayansi, kama vile wanamantiki chaya, wametupilia mbali somo zima la metafizikia na kusema halina maana, lakini wengine wanakiri kuwa somo hili ni halali.
Neno “metafizikia” limetokana na maneno ya Kigiriki: meta (metaa, “ng'ambo ya”, “juu ya” ama “baada ya”) na physike (“fyuzikee”, fizikia). Ilitumika mara za kwanza kama kichwa cha maandishi kadhaa ya Aristoteli.
Ontolojia
Ontolojia (kutoka maneno ya Kigiriki "on", kilichopo, na "logia", elimu) ni somo la kifalsafa la asili ya kuwepo, na pia kategoria za msingi za kuwepo na uhusiano wao. Ni tawi kubwa la metafizika.
Ontolojia inachunguza maswali kuhusu: ni vitu gani vipo kwa uwepo ama vile vinavyodhaniwa kuwa na jinsi vitu hivyo vinavyoweza kujumuishwa kwa vikundi, kuhusishwa na kuorodheshwa kwa ngazi ya uzao na kugawanyishwa kulingana na usawa na tofauti zao.
Maana rahisi sana ya ontolojia ni: uchunguzi wa neno ‘kitu’.
Mbuni wa Kawaida
Mbuni wa Kawaida ni ndege wakubwa wasiyeruka wa familia Struthionidae wenye asili ya kutoka bara Afrika.
Mbuni wa kawaida wako katika ngeli ndogo ya Palaeognathae pamoja na ndege wengine kama Kiwi na Emu. Ndege hawa wenye shingo na miguu mirefu huweza kukimbia karibu maili 43 kwa saa. Ndege hawa ni wakubwa kuliko aina zote za ndege na hutaga mayai makubwa kuliko ndege wa aina yoyote duniani.
Chakula chao kikuu ni aina mbalimbali za mimea. Kawaida huishi katika makundi ya ndege 5 hadi 50. Wakiwa hatarini, ndege hwa hujificha kwa kulala sambamba ardhini au kukimbia. Wakati mwingine hujilinda kwa kushambulia kwa teke la miguu yake yenye nguvu.
Mbuni wa kawaida hufugwa duniani kote, hasa kwa manyoya yake, ambayo yanapendeza sana kwa rangi zake. Ngozi yake hutumiwa kutengeneza bidhaa za ngozi na nyama yake huuzwa kwa walaji nyama.
World Ostrich Association
Kusini kwa Sahara
Kusini kwa Sahara (mara nyingi Kusini mwa Sahara) ni eneo lote la bara la Afrika ambalo liko upande wa kusini wa Jangwa la Sahara.
Kulingana na Umoja wa Mataifa, eneo hili linajumuisha nchi zote za Afrika ambazo ziko kusini kwa Sahara. Eneo hili linatofautiana na Afrika Kaskazini, ambao maeneo yake ni sehemu ya Umoja wa Kiarabu.
Somalia, Djibouti, Comoros na Mauritania kijiografia ziko katika Afrika Kusini mwa Sahara, lakini pia zinahesabiwa kuwa sehemu ya dunia ya Kiarabu.
Sahel ni eneo mpito kati ya Sahara na tropiki ya Sudan na kusini zaidi, kwenye misitu ya tropiki-savana.
Emanueli
Emanueli (au (kwa Kiebrania: עִמָּנוּאֵל, Immanuel, yaani, "Mungu pamoja nasi") ni jina la Kiebrania lililotajwa na nabii Isaya (Isa 7:13-16) kama ishara ya kwamba Mungu atasimamia ukoo wa Daudi dhidi ya maadui.
Injili ya Mathayo (1:22–23) inataja maneno hayo kadiri ya tafsiri ya Kigiriki maarufu kwa jina la Septuaginta ambayo ilifafanua kwamba mwanamwali atakayemzaa huyo mtoto wa kiume ni bikira.
Bomu
Bomu (wingi: mabomu; kutoka Kiingereza "bomb") ni silaha inayoundwa kwa kilipukaji kama baruti, dainamiti au kemikali nyingine zinazoingia katika mchakato unaoachisha nishati nyingi haraka. Bomu ni silaha unayolenga kuleta uharibifu kwa njia ya mshtuko mkali. Mshtuko huu huleta wimbi kali ya hewa inayoweza kuua au kuumiza watu na kuvunja vitu. Mara nyingi uharibifu wa mlipuko wa bomu unakuja pamoja na vitu vinavyorushwa hewani kama risasi.
Yamekuwa yakitumika kwa karne nyingi. Mabomu mengine hujengwa kwa kusudi la kurusha vipande vya chuma, na baadhi ni mabomu ya moto.
Mabomu mengi hayana nishati zaidi kuliko mafuta ya kawaida, isipokuwa katika kesi ya silaha ya nyuklia. Hata hivyo, hutoa nguvu zake kwa haraka zaidi, hivyo ni za hatari zaidi.
Spidometa
Spidometa (kutoka Kiingereza "speedometer") ni aina ya kipimio kinachoonesha kiasi cha kasi ya gari linavyosonga.
Kwa kawaida inaonyesha kasi ya maili kwa saa (mph) kwa nchi ambazo hutumia umbali wa maili au Kilomita kwa saa (kph) kwa nchi zinazotumia mfumo wa meta kwa umbali.
Mwanzoni, spidometa ilikuwa chaguo ambalo wamiliki wa gari waliweza kuchagua kununua na kupachika kwenye magari yao. Kuanzia mwaka wa 1910 ilijengwa katika magari yote.
Haidra (mnyama)
Haidra au hidra (kutoka Kigiriki Ὕδρα, hyudra, "wa majini", kupitia Kiingereza hydra) ni wanyama wasio na uti, mwenye tabaka mbili za seli za mwili. Wanaishi katika maji safi. Mwili wao ni kama mwale. Wana kama mfuko katika miili yao ambayo hutumika kwa wote kuchukua chakula na kuondosha taka.
Haidra ni wanyama-upupu (oda Cnidaria) walio na seli za kupigia kwenye minyiri yao. Haidra ni wadogo kiumbo (hadi mm 10). Haidra wananaweza kupatikana katika sehemu yoyote ya maji ambayo hayajachafuka.
Utafiti wa hivi karibuni umegundua kwamba huzalisha protini iitwayo haidramasini na inayokinga dhidi ya vijidudu.
Inaonekana kuwa hawazeeki wala kufa kwa sababu ya uzee.
Mwana wa Adamu
Mwana wa Adamu (kwa Kiebrania בן–אדם, ben-'adam, yaani binadamu; kwa Kigiriki "ὁ υἱὸς τοὺ ἀνθρώπου", "ho huios tou anthropou", "mwana wa mtu") ni jina lililotumiwa na Yesu Kristo katika kujitaja ili kujitambulisha. Limeandikwa mara nyingi katika Injili, Matendo ya Mitume na Kitabu cha Ufunuo, ingawa halikuendelea kutumiwa sana na Wakristo waliopendelea jina "Mwana wa Mungu".
Mara 81 linapatikana katika Injili, lakini daima mdomoni mwa Yesu. Inawezekana mwenyewe alilipenda kwa sababu Wayahudi walikuwa hawalitumii kwa kulipotosha kama ilivyokuwa kwa jina Masiya walilolielewa kisiasa.
Pia jina hilo liliweza kudokeza unyonge wa kibinadamu ambao Mwana aliutwaa, pamoja na utukufu wake ujao, kadiri ya kitabu cha Danieli (7:13-14).
Uongozi kuhusu mazingira
Uongozi kuhusu mazingira ni ule unaolenga kuhifadhi mazingira kwa kuhusisha watu wengi iwezekanavyo.
Mtu anayetaka kuwa kiongozi anatakiwa awe mwenye akili timamu, awe mwenye nidhamu, awe mwaninifu na awe anajua kuandika na kusoma.
Tunaweza kujiuliza: kama mtu anataka kuwa kiongozi wa mazingira anatakiwa awe na sifa zipi za pekee zaidi, na kwa nini ameamua kuchukua sekta hiyo.
Robert Pershing Wadlow
Robert Pershing Wadlow (aliyezaliwa Februari 22, 1918 - Julai 22, 1940) alikuwa mtu mrefu zaidi aliyewahi kuishi.
Robert Pershing Wadlow alizaliwa na Addie Johnson na Harold Wadlow huko Alton, mnamo Februari 22, 1918, na alikuwa mzee zaidi kuliko watoto watano. Wakati wa shule ya msingi, walipaswa kutengenezewa dawati maalum kwa sababu ya ukubwa wake. Mwaka 1936, baada ya kuhitimu kutoka Shule ya Alton High, alijiunga na Chuo cha Shurtleff kwa nia ya kusoma sheria.
Robert Wadlow alikuwa wa kawaida wakati wa kuzaliwa lakini alianza kukua kwa kawaida wakati alipokuwa na umri wa miaka miwili, baada ya operesheni mbili za hernia. Alikuwa na futi sita kwa umri wa miaka sita. Wakati alipokuwa na umri wa miaka 17, alikuwa na urefu wa futi nane. Kwa sababu alikuwa mrefu sana, alipata tahadhari nyingi na akajulikana sana, lakini mifupa yake ilikuwa dhaifu sana na alikuwa akivaa vifaa vya kutegemeza miguu.
Wadlow alikufa akiwa na umri wa miaka 22. Siku nne baadaye, katika mazishi yake, watu 40,000 walihudhuria na ilichukua watu 12 kubeba jeneza lake. Watu wanamkumbuka kama "njemba mpole" na kuna sanamu yake katika Chuo Kikuu cha Kusini cha Illinois Edwardsville cha tiba ya kinywa. Watu sasa wanasema Wadlow alikuwa na kitu kinachoitwa "gigantism", kilichomfanya awe mrefu sana.
Adamu mpya
Adamu mpya, Adamu wa pili au Adamu wa mwisho (1Kor 15:45) ni kati ya majina ya Yesu katika Agano Jipya.
Humo mara mbili Mtume Paulo anafananisha Yesu na Adamu.
Katika 1Kor 15:22 anasema, "kama vile katika Adamu wote wanakufa, vivyo hivyo katika Kristo wote watafanywa hai" while in verse 45 he calls Jesus the "last/ultimate/final Adam".
Halafu katika Rom 5:12–21 anasema, "kama vile kwa kosa la mtu mmoja wengi wamefanywa wakosefu, vivyo hivyo kwa utiifu wa mmoja wengi watafanywa waadilifu" (Rom 5:19).
Kutokana na Yesu kuitwa Adamu mpya, Bikira Maria alifananishwa na Eva kuanzia karne ya 2 (Irenei), kwa jinsi alivyoshirikiana naye kama Eva mpya.
Quran pia inafananisha Yesu na Adamu kwa jinsi walioumbwa.
Alfa na Omega
Alfa (Α au α) na omega (Ω or ω) ndizo herufi ya kwanza na ya mwisho ya alfabeti ya Kigiriki.
Kwa sababu hiyo zimechukuliwa kama ishara ya mwanzo na mwisho.
Kitabu cha Ufunuo (1:8, 21:6 na 22:13) kinazitumia pamoja kama jina la Yesu Kristo na la Mungu, kwa kuwa ndio asili na kikomo cha viumbe vyote.
Maandishi ya Uyahudi yanasema kuwa neno "emet" (אמת, yaani "uaminifu"), moja ya sifa kuu za YHWH, linaundwa na herufi ya kwanza, ya kati na ya mwisho wa alfabeti ya Kiebrania.
Qur'an (57:3) inataja "al'Awwal" (الأول), yaani "Wa Kwanza" na "al'Akhir" (الآخر), yaani "Wa Mwisho" kati ya majina ya Allah.
Globu ya nyota
Globu ya nyota (ing. "celestial globe") ni tufe inayoonyesha michoro ya nyota na kundinyota usoni wake. Kwa hiyo ni kama ramani ya nyota iliyochorwa juu ya tufe au globu.
Ramani za aina hii zilitengenezwa tangu zamani na mfano wa kale iliyohifadhiwa ni globu ya Farnese ya karne ya 2 BK inayomwonyesha shujaa Atlasi anayebeba globu ya nyota kama ishara ya ulimwengu wote mabegani. Globu za aina hii zilikuwa kifaa muhimu cha mafundisho ya astronomia katika karne zilizopita.
Mtazamaji kwa kawaida anahitaji kuwaza ya kwamba yuko ndani ya tufe.
Go-Shirakawa wa Japani
Go-Shirakawa (18 Oktoba, 1127 – 26 Aprili, 1192) alikuwa mfalme mkuu wa 77 ("Tenno") wa Japani. Jina lake la kuzaliwa lilikuwa "Masahito", na alikuwa mwana wa nne wa Tenno Toba. Mwaka wa 1155 alimfuata kaka yake, Tenno Konoe, na kuwa mfalme hadi kujiuzulu mwaka wa 1158. Aliyemfuata kama Tenno ni mwana wake Nijo, lakini Go-Shirakawa akaendelea kuathiri utawala hadi kifo chake mwaka wa 1192.
Nyoka Maji (kundinyota)
Nyoka Maji (kwa Kilatini na Kiingereza "") ni jina la kundinyota kwenye nusutufe ya kusini ya dunia yetu.
Nyoka Maji ipo karibu ncha ya anga ya kusini. Inapakana na kundinyota za Meza (""), Nahari (""), Saa (""), Nyavu (""), Zoraki (""), Tukani (""), Thumni ("").
Nyoka Maji ni kati ya kundinyota zilizobuniwa tangu mabaharia Wazungu walizunguka Dunia yote yaani karne ya 16. Hazikutajwa katika vitabu vya Wagiriki wa Kale au vya Waarabu. Kundinyota hii ilielezwa mara ya kwanza na mabaharia Waholanzi Pieter Dirkszoon Keyser na Frederick de Houtman katika safari yao ya kuelekea Indonesia iliyoonyeshwa mara ya kwanza mwaka 1598 katika globu ya nyota ya Petrus Plancius na kuingizwa baadaye katika ramani ya nyota ya Johann Bayer iliyokuwa muhimu kwa elimu ya nyota.
Keyser alitumia jina la Kiholanzi “Waterslang” (nyoka maji) liliyotajwa baadaye kwa jina la Kigiriki "Hydrus“ ambalo kisarufi ni umbo la kiume la jina Hydra (Shuja), kundinyota kubwa ya nusutufe ya kaskazini.
Leo ipo pia katika orodha ya kundinyota 88 zinazoorodheshwa na Umoja wa Kimataifa wa Astronomia . Kifupi chake rasmi kufuatana na Ukia ni 'Hyi'.
Nyota angavu zaidi ni α Beta Hydri yenye uangavu unaoonekana wa mag 2.8 ikiwa na umbali wa Dunia wa miaka ya nuru 24.3
Wingu Kubwa la Magellan linaingia kwa kiasi kidogo ndani ya Nyoka Maji.
Konoe wa Japani
Konoe (16 Juni, 1139 – 22 Agosti, 1155) alikuwa mfalme mkuu wa 76 ("Tenno") wa Japani. Jina lake la kuzaliwa lilikuwa "Narihito", na alikuwa mwana wa nane wa Tenno Toba. Mwaka wa 1142 alimfuata kaka yake, Tenno Sutoku, na kuwa mfalme hadi kifo chake mwaka wa 1155. Aliyemfuata kama Tenno ni mdogo wake Go-Shirakawa.
Sutoku wa Japani
Sutoku (7 Julai, 1119 – 14 Septemba, 1164) alikuwa mfalme mkuu wa 75 ("Tenno") wa Japani. Jina lake la kuzaliwa lilikuwa "Akihito", na alikuwa mwana wa kwanza wa Tenno Toba. Mwaka wa 1123 alimfuata babake, na kuwa mfalme hadi kujiuzulu mwaka wa 1142. Aliyemfuata kama Tenno ni mdogo wake Konoe.
Kim Jong-un
Kim Jong-un (matamshi ya Kikorea: [kim.dzʌŋ.ɯn] au [kim.tsʌŋ.ɯn]; alizaliwa 8 Januari 1982-84 au 5 Julai 1984), ni Mwenyekiti wa Chama cha Wafanyakazi wa Korea (WPK) na kiongozi mkuu wa Korea ya Kaskazini. Kim ni mtoto wa pili wa Kim Jong-il (1941-2011) na Ko Yong-hui. Kabla ya kuchukua madaraka, Kim alikuwa haonekani mara kwa mara kwa umma. Maelezo kama vile mwaka gani alizaliwa, na kama alienda kweli shule nchini Uswisi akitumia jina la uongo, ni vigumu kuthibitisha.
Mwanzoni kulikuwa na majadiliano ya kuunganisha Korea ya Kaskazini na Korea ya Kusini lakini Vita baridi ilileta uadui kati ya pande hizo mbili. Kila moja alianzisha serikali yake kulingana na itikadi yake. Warusi waliunga mkono utawala wa Kikomunisti Korea Kaskazini na Wamarekani waliunga mkono uchumi wa kibepari na serikali iliyochaguliwa kwa kura ya wengi Korea Kusini.
Kim alitangazwa kuwa kiongozi mkuu baada ya mazishi ya baba yake tarehe 28 Desemba 2011. Vyeo vyake ni Mwenyekiti wa Chama cha Wafanyakazi wa Korea, Mwenyekiti wa Tume Kuu ya Kijeshi, Mwenyekiti wa Tume ya Mambo ya Ndani, Kamanda Mkuu wa Jeshi la Watu wa Korea, na mwanachama wa Kamati ya Kudumu ya Politburo ya Chama cha Wafanyakazi wa Korea. Mamo tarehe 9 Machi 2014, Kim Jong-un alichaguliwa bila kupingwa kuingia katika Bunge Kuu la Watu. Kim ana shahada mbili, moja ya fizikia kutoka Chuo Kikuu cha Kim Il-sung, na nyigine kama afisa wa Jeshi katika Chuo Kikuu cha Jeshi cha Kim Il-sung.
Mnamo tarehe 12 Desemba 2013, vyombo vya habari vya Korea Kaskazini vilitangaza kwamba kwa sababu ya "udanganyifu," aliamuru mauaji ya mjomba wake Jang Song-thaek. Kim Jong-un anaaminika kuwa ndiye aliyeamuru mauaji ya kaka yake wa kambo, Kim Jong-nam nchini Malaysia mwezi Februari 2017.
Tukani (kundinyota)
Tukani (kwa Kilatini na Kiingereza "") ni jina la kundinyota kwenye nusutufe ya kusini ya dunia yetu.
Tukani iko karibu na ncha ya anga ya kusini. Inapakana na kundinyota Nyoka Maji (""), Zoraki (""), Kuruki (""), Mhindi ("") na Thumni ("").
Tukani inapatikana kati ya kundinyota zilizobuniwa tangu mabaharia Wazungu walipozunguka Dunia yote katika karne ya 16 na kuona mara ya kwanza nyota za kusini. Hazikujutajwa katika vitabu vya Wagiriki wa Kale au vya Waarabu. Kundinyota hii ilielezwa mara ya kwanza na mabaharia Waholanzi Pieter Dirkszoon Keyser na Frederick de Houtman katika safari yao ya kuelekea Indonesia zikaonyeshwa mara ya kwanza mwaka 1598 katika atlasi ya nyota ya Petrus Plancius.
Keyser alitumia jina la Kiholanzi "Den Indiaenschen Exster" alipotumia neno la kwake nyumbani kwa kutaja Hondohondo aliyoona katika nchi za Bahari ya Hindi. Ndege hii haikujulikana bado katika Ulaya lakini alifanana na Tukani ya Amerika ya Kusini na hivyo Petrus Plancius alitumia jina hili katika globu yake ya nyota aliyotengeneza baada ya kupokea taarifa ya Keyser na Houtman; jina hili lilisambazwa zaidi na Johannes Bayer katika atlasi ya nyota “Uranometria” likawa jina la kimataifa.
Leo iko pia katika orodha ya kundinyota 88 ya Umoja wa Kimataifa wa Astronomia . Kifupi chake rasmi kufuatana na Ukia ni 'Tuc'.
Nyota angavu zaidi ni α Alfa Tucanae yenye mwangaza unaoonekana wa mag 2.86 ikiwa umbali wa Dunia wa miaka ya nuru 199
Randa
Randa ni kifaa cha seremala kilicho na kisu kinachotumika kusawazisha mbao.
Argo (kundinyota)
Argo au Merikebu ya Argo (lat. "", ing. "The Ship Argo") ni jina la kundinyota kubwa kwenye nusutufe ya kusini ya Dunia iliyojulikana tangu zama za kale. Haitumiki tena leo maana katika karne ya 19 wanastronomia wa Ulaya waliivunja na kuhesabu sasa makundinyota matatu ya Mkuku (lat. "" au sehemu ya chini ya merikebu), Shetri (lat. "" au sehemu ya nyuma ya merikebu) na Tanga (lat. "" au kitambaa kikubwa kinachopokea nguvu ya upepo).
Argo ilikuwa kati ya kundinyota 48 zilizoorodhehwa na Klaudio Ptolemaio wakati wa karne ya 2 BK. Jina linatokana na Argo, shujaa wa mitholojia ya Ugiriki ya Kale aliyesafiri kwa merikebu yake kutafuta lundo la manyoya ya kondoo ya dhahabu hadi mwisho wa Dunia iliyojulikana wakati wake. Waarabu waliita Al-Safina au pia Markab.
Wakati wa kuorodhesha nyota zote zilionekana baada ya kugunduliwa kwa darubini ilionekana idadi ya nyota za Argo zilikuwa nyingi mno; Nicolas-Louis de Lacaille alihesabu zaidi ya nyota 160 zilizopaswa kuorodheshwa na hii ilikuwa vigumu kwa kutumia majina ya Bayer yaliyokuwa kawaida, yaani kwa kutumia herufi ya alfabeti za Kigiriki pamoja na ya Kilatini. Hivyo Lacaille aligawa nyota za merikebu ya Argo kuwa sehemu tatu. Tangu karne ya 19 sehemu hizi zilihesabiwa kama makundinyota tofauti.
Argo Navis ni kundinyota ya pekee kutoka orodha ya Ptolemaio ambayo haikupokelewa kati ya kundinyota 88 za kisasa zilizotangazwa na Umoja wa Kimataifa ya Astronomia.
Dira (kundinyota)
Dira (kwa Kilatini na Kiingereza "") ni jina la kundinyota ndogo kwenye nusutufe ya kusini ya dunia yetu. Jina linataja zana ya Dira.
Dira iko jirani na kundinyota za Tanga (Vela) upande wa kusini, halafu Shetri (Puppis), Shuja (Hydra) na Pampu (Antlia). Si mbali na nyota angavu sana ya Shira ("").
Dira ni kati ya kundinyota zilizobuniwa katika enzi ya kisasa. Kama ilivyo kwa nyota nyingine zinazoonekana kutoka nusutufe ya kusini pekee haikujulikana kwa Wagiriki wa Kale wala kwa Waarabu kwa hiyo pia wataalamu wa Ulaya hawakuwa na habari nazo. Kundinyota hii ilielezwa mara ya kwanza na Mfaransa Nicolas-Louis de Lacaille wakati wa karne ya 18 kwa jina “ la Boussole“ lililomaanisha "dira ya merikebu".
Lacaille alikaa miaka miwili kwenye Rasi ya Tumaini Jema (Afrika Kusini) alipotazama nyota za anga ya kusini ambazo zilianza tu kujulikana na wanaastronomia wa Ulaya wakati ule. Hapo alipima nyota 10,000 akazipanga katika kundinyota na kutunga majina kwa kundinyota mpya 14. Jina la Kifaransa lilitafsiriwa kwa Kilatini na kufupishwa kama "Pyxis" (Dira).
Chaguo la jina lilikuwa dalili ya kipindi cha Zama za Mwangaza ambako Lacaille alitumia majina ya zana za siku zake kwa kutaja nyota, si tena majina ya mitholojia ya kale.
Dira iko kati ya kundinyota 88 zinazoorodheshwa na Umoja wa Kimataifa wa Astronomia kwa jina la Pyxis. Kifupi chake rasmi kufuatana na UKIA ni 'Pyx'.
Nyota angavu zaidi ni Alpha Pyxidis. ambayo ina mwangaza unaoonekana wa mag 3.68 ikiwa umbali wa miakanuru 880 kutoka Dunia.. Ni nyotajitu yenye rangi nyeupe-buluu; mwangaza halisi ni mara 22,000 kushinda Jua letu na kipenyo chake mara 9-10 cha Jua..
Mwangaza wake unaoonekana ungekuwa kubwa zaidi lakini takriban theluthi moja ya nuru yake inafichwa na vumbi ya nyota.
Bernhard Heine
Bernhard Heine (Agosti 20, 1800 – Julai 31, 1846) alikuwa ni mtabibu na mtaalamu wa mifupa wa Kijerumani. Yeye ndiye mgunduzi wa osteotomi, chombo kinachotumika kukata mifupa.
Osteotomi
Osteotomi ni chombo kinachotumiwa hospitali kukata mfupa. Chombo hiki hutumiwa hivi leo katika upasuaji wa kiplastiki, upasuaji mifupa na meno.
Osteotomi ya mnyororo iligunduliwa na daktari wa Ujerumani Bernhard Heine mwaka 1830. Kifaa hiki kimsingi ni msumeno wa mnyororo mdogo.
Namba ya simu ya bure
Namba ya simu ya bure ni namba ya simu ambayo malipo yake ni jukumu la mpokeaji simu na sio yule anayepiga.
Mfumo huu ambao hutumia namba 800, 0800 au 1-800 unatumiwa katika nchi mbalimbali duniani kama vile Marekani, Australia, Pakistani, Uingereza, Uholanzi, Kanada, n.k.
Huko nyuma, simu kupitia namba hizi zikikuwa lazima zipokelewe kwanza na mfanyakazi wa kampuni ya simu. Mfanyakazi huyu alitakiwa kupata ruhusa toka kwa anayepigiwa simu kabla ya kumuunganisha na mpigaji simu. Maendeleo ya teknolojia ya digitali yamebadilisha mfumo huu. Mpigaji simu hivi sasa akipiga simu inakwenda moja kwa moja bila kupitia kwa mtumishi wa kampuni ya simu. Kabla ya mwaka 2015, namba hizi hazikuwa bure kwa watumiaji wa simu ya mkononi. Hivi sasa hata watumiaji wa simu ya mkononi wanaweza kupiga namba hizi bila gharama yoyote.
Namba hizi hutumiwa sana na makampuni makubwa na idara mbalimbali za serikali.
Aisha Madinda
Aisha Madinda (jina la kuzaliwa: Mwanaisha Mohamed Mbegu mnamo 5 Mei 1979 - 17 Disemba 2014) alikuwa mnenguaji na mwimbaji maarufu wa muziki wa dansi kutoka nchini Tanzania. Enzi za uhai wake, alichezea bendi ya African Stars (Twanga Pepeta) na Extra Bongo. Alijiunga na Twanga Pepeta mnamo mwaka 2001 na kudumu humo hadi hapo ilipoanzishwa Extra Bongo. Kimaisha, amezaliwa Dar na kusoma na kukulia huko Kigoma. Vilevile ni miongoni mwa wanenguaji maarufu waliopata kutokea nchini Tanzania.